
ROMÂNIA

MUNICIPIUL MARGHITA


   MARGITTA MEGYEI JOGU VAROS - MARGHITA TOWN

       415300 - Marghita,  jud. Bihor,                                                           telefon : +40259362001

       Calea Republicii,  nr.1,                                                                                      +40359409977

       Cod fiscal 4348947                                                                         
fax:      +40359409982

                                                   e-mail:primaria@marghita.ro


Compartiment Afaceri Europene
Nr. 139 din 06.01.2022
RAPORT DE SPECIALITATE

privind aprobarea „Planului de mobilitate urbana durabila pentru municipiul Marghita pe perioada 2021-2027”
În cadrul Programul Operațional Capacitate Administrativă 2014-2020, Obiectivului specific 2.2 - Creșterea transparenței, eticii și integrității în cadrul autorităților și instituțiilor publice, Municipiul Marghita implementează proiectul „Fundamentarea deciziilor, planificarea strategică și măsuri de simplificare pentru cetateni la nivelul Municipiului Marghita”, cod MySMIS 135923/cod SIPOCA789 cu o valoare totală de 625.464,00 lei, care are următoarele obiective : 

Obiectiv general: - consolidarea capacității instituționale a Municipiului Marghita prin implementarea de măsuri pentru îmbunătățirea planificării strategice, respectiv măsuri de simplificare pentru cetateni.

Obiective specifice:

1. Imbunătățirea planificării strategice a Municipiului Marghita pentru perioada 2021-2027 prin elaborarea următoarelor documente strategice: 

- Strategia integrată de dezvoltare urbană a Municipiului Marghita, 

- Planul de mobilitate urbana durabila a Municipiului Marghita, respectiv

- Strategia Energetică a Municipiului Marghita.

2. Simplificarea procedurilor administrative și reducerea birocrației pentru cetățeni prin achiziția de date din teren și integrarea acestora într-o soluție geospatială (GIS) aferentă intravilanului Municipiului Marghita.

În această etapă a implementării proiectului, a fost finalizată elaborarea ultimului  document strategic prevăzut în proiect și anume, „Planul de mobilitate urbana durabila pentru municipiul Marghita pe perioada 2021-2027”. Acest studiu are rolul de a contura strategii, inițiative de politici, proiecte cheie și priorități în vederea unui transport durabil, care să permită creşterea economică sustenabilă, inclusiv din punct de vedere social și al protecției mediului, în regiunile polilor de creștere. Conform documentelor europene, un Plan de Mobilitate Urbană Durabilă reprezintă un document strategic și un instrument pentru dezvoltarea unor politici specifice, principala utilitate fiind rezolvarea nevoilor de mobilitate ale persoanelor și întreprinderilor din orașele și zonele învecinate, contribuind în același timp la atingerea obiectivelor europene legate de eficiența energetică și protecția mediului.


Conform legislației în vigoare, “Planul de Mobilitate Urbană Durabilă“ este o documentație complementară Strategiei de Dezvoltare Metropolitană și a Planului Urbanistic General al Municpiului Marghita. Așadar, P.M.U.D este o componentă cheie în politicile zonelor urbane o constituie promovarea dezvoltării urbane, prin intermediul dezvoltării transportului sustenabil. Planul de Mobilitate Urbană Durabilă (P.M.U.D.) va contura strategii, inițiative de politici, proiecte cheie și priorități în vederea unui transport durabil.

Obiectivul general al PMUD este dezvoltare social-economică a municipiului Marghita care să contribuie la creșterea calității vieții locuitorilor și transformarea municpiului într-un centru economic competitiv.


PMUD urmărește crearea unui sistem de transport durabil, care să satisfacă nevoile comunităților din teritoriul său, vizând următoarele cinci obiective strategice: accesibilitatea, siguranța, impactul asupra mediului, eficiența economică, calitatea mediului urban.

În vederea elaborării documentului strategic, a fost alcătuit și un studiu de opinie a cetățenilor municipiului Marghita cu privire la percepţia lor subiectivă asupra stării actuale a calității vieții în zonele unde își au reședința, prin prisma proiectelor de dezvoltare implementate pînă în prezent și îmbunătățirea nevoilor de trai pe viitor. Totodată în cadrul prezentului document strategic s-a elaborat și un studiu de trafic, care conține date referitoare la numărul și clasa vehiculelor, acestea fiind înregistrate neintruziv cu dispozitive radar. Posturile de contorizare au fost amplasate pe elementele de infrastructură reprezentative pentru Municipiul Marghita, la intrările/ieșirile în/din municipiu, pe arterele principale a municipiului. În paralel cu perioada de recenzare s-au efectuat și anchetele pe baza de chestionar, (anchetele de mobilitate origine-destinație, înregistrare volume de trafic). Analiza datelor cantitative a traficului s-a realizat in 7 puncte de recenzare.

Consultarea publică pentru formularea de observații asupra draftului strategiei a avut loc începând cu data de 25.11.2021. Draftul final al "Planului de Mobilitate Urbană Durabilă pe perioada 2021-2027" se găsește publicat spre consultare pe site-ul www.marghita.ro și este anexă a prezentului referat.


Având în vedere: 

· Legea nr.190/2013 privind apropbarea Ordonanței de Urgență a Guvemului nr. 7/2011, pentru modificarea și completarea Legii nr. 350/2001 privind amenajarea teritoriului și urbanismului precum și normele metodologice de aplicare a Legii 350/2001, aprobate prin Ordinul 233/26.02.2016 și publicate în Monitorul Oficial nr. 199/2016.
· Finalizarea elaborării în cadrul proiectului mai sus menționat a „Planului de mobilitate urbana durabila pentru municipiul Marghita pe perioada 2021-2027”. 

Văzând referatul de aprobare al primarului nr 133 din 06.01.2022, consider întemeiată promovarea proiectului de hotărâre privind aprobarea „ Planului de Mobilitate Urbană Durabilă pe perioada 2021-2027”.

